ශ්‍රී ලංකා කාන්තා පාපන්දු පිල භූතානයට එරෙහිව විශිෂ්ට ක්‍රීඩා විලාශයක් දැක්වු අතර ඉදිරි පෙළ ක්‍රීඩා කළ එරන්දි කුමුදුමාලා හා චලනි කුමාරි ඒකනායක වේගවත් රිද්මයකින් තරගයට අවතීර්ණ වී සිටියහ.භූතාන ආරක්ෂක කළාපයේ ක්‍රීඩිකාවන්ද ප්‍රබල අභියෝග එල්ල කළද ශ්‍රී ලංකා පිලේ උපක්‍රම හමුවේ පසු බැසීමට ලක්වූහ.තරගයේ 4වැනි මිනිත්තුවේදී නිලුක්ෂිකා කුමාරි, 21වැනි මිනිත්තුවේදී මලීෂා තිලිනි, 58වැනි මිනිත්තුවේදී චලනි කුමාරී හා 84වැනි මිනිත්තුවේදී ප්‍රවීනා මධුකි පෙරේරා ගෝල් ලබා ගත්හ.ශ්‍රී ලංකාවට තවත් ගෝල් ලබා ගැනිමේ අවස්ථා කිහිපයක්ම ලැබුණු අතර පාපන්දුව නිසි පරිදි පාලනය කර ගනිමින් ගෝල් කණුව වෙත එල්ල කිරීමට අපොහොසත්වීමේ දුර්වලතාව මත ඒවා මගහැරී ගියේය. ‍මේ තරගාවලියේ ශ්‍රී ලංකාව 'ඒ' කාණ්ඩයෙන් තරග කරන අතර ඉදිරියේදී ඉන්දියාවට හා බංගලාදේශයට මුහුණදීමට සිදුවනු ඇත.